Galterius, Dei gratia, Senonensis archiepiscopus: omnibus presentes litteras inspecturis, salutem in Domino. Notum sit universis, quod orta fuit contentio inter venerabilem fratrem nostrum Henricum episcopum et dilectos filios decanum et capitulum et alias ecclesiasticas personas Autissiodorenses, ex una parte... et.... G. comitem Nivernensem et Forensem, ex altera, super nova moneta quam idem comes in civitate Autissiodorensi cudi faciebat ad pondus et legalitatem decem et octo solidorum et dimidium; quam monetam predicti episcopus, decanus et capitulum, de jure ab ipso comite non posse fieri dicebant, asserentes quod comes in civitate Autiss. non poterat facere cudi monetam..... et legalitatem sexdecim solidorum et octo denariorum et quatuor denariorum fini argenti, sicut juraverat comes Petrus et comitissa Agnes, prout in litteris Philippi regis...... dicebant: comite e contrario asserente se illam de jure facere cudi posse, et aliam quantumcumque ponderis vellet, non obstantibus litteris predictis, cum in eis de..... mento et quod ejus antecessores longissimis temporibus retroactis et ante datam litterarum et post, jure dominii sui monetam in civitate Autissiodorensi cudi fecerant...... litalis volebant, quod tamen decanus, episcopus et capitulum et alie ecclesiastice potestates persone denegabant, dicentes quod si quis predecessorum comitis alterius modi monetam quam ill.... est in civitate Autiss. cudi fecerat, per impetrationem charte supradicte hoc non nisi de permissione episcopi, qui tunc Autissiodori preerat ecclesie factum fuerat, salvo in..... et salva charta regis supradicta. Cum igitur nos ei alii viri boni pro sapienda contentione inter eos partes nostras interponere diligenter curarent, tandem..... qui fecit utraque unum in hanc formam pacis amicabiliter convenerunt: videlicet quod dictus comes a fabricatione monete quam ibi cudi faciebat......moneta illa nova quam etiam vetus qua tunc usu aliter currebat, amplius non curreret, imo, omnino caderet; et quod idem comes novam cudi faceret...... at pondus sexdecim solidorum et octo denariorum et ad legalitatem quatuor denariorum fini argenti et quandiu ipse comes esset Nivern. eandem monetam...... moneta Autiss. currere faciet, bona fide, ita tamen quod per hoc nullum fiat prejudicium heredibus comitatus Nivernensis. possent uti jure suo...... civitas Autissiodorensis sicut facere poterant ante istam compositionem, eodem etiam modo nullum fiat prejudicium episcopo, decano et capitulo Autissiodorensi....... voluerint super hoc uti possent contra comitem et heredes comitatus Niversensis, sicut facere poterant ante compositionem eandem. Cum igitur...... in nos cautionibus hinc inde sufficientibus prestitis nos hoc modo pronuntiavimus, sicut inter eos fuerat concordatum. In cujus...... partium sigillo nostro fecimus roborari. Actum anno Domini M. CC. XXXI. mense Aprili.